Dodge Viper
**Dodge** je americká automobilka, ktorú založili v roku 1914 bratia Horace a John Dodgeovci. Najprv sa venovali výrobe bicyklov, no neskôr prešli na výrobu automobilov, na ktoré im dodával súčiastky Henry Ford. Onedlho vyrobili svoj prvý automobil s názvom „Old Betsy". Po smrti bratov Dodgeovcov ich majetok v roku 1925 odkúpili newyorskí bankári, no v roku 1928 Dodge kúpila spoločnosť Chrysler Corporation. V 40. rokoch 20. storočia bol v Chicagu postavený obrovský závod na výrobu leteckých motorov Dodge. V tom čase sa vyviezlo do sveta 400 000 automobilov Dodge. V 90. rokoch sa začal vyrábať Dodge Dakota – pick-up so skladacou strechou, no taktiež Dodge Viper

Modely
------

### Stratus

Tento 4-dverový 4 až 5-miestny sedan sa v americká vyrábal od roku 1996. Má motor vpredu a pohon predných kolies. Výkon 125 kW/170 k, krútiaci moment 230 Nm pri 4 350 ot/min.

### Charger

Opäť 4-dverový 4 až 5 miestny sedan s motorom (Hemi V8 316 kw/ 430 k pri 6 200 ot./min. rozvod OHV, 6 l), má 5-stupňovú automatickú prevodovku. Rozmery: 5 083 x 1 892 x 1 478 mm, rázvor náprav 3 048 mm a rozchod kolies 1 600 mm vpredu a 1 603 mm vzadu. 
Dodge Charger sa vyrába od 1965 a pôvodne nebol 4-dverový ale iba 2-dverový s veľkosťou asi ako dnešné BMW radu 7

### Stealth

Dvojdverové štvormiestne kupé s motorom vpredu a pohonom na prednú nápravu, vyrábalo sa od roku 1994. Má 6-valcový motor 3.0 V6 12V s objemom 3 l, rozvodom SOHC a výkonom 165 kW/225 k pri 6 000 ot./min. Krútiaci moment dosahuje 251 Nm pri 4 000 ot./min. S motorom spolupracuje 5-stupňová manuálna prevodovka. Rozmery: 4 559 x 1 839 x 1 247 mm, hmotnosť 1 385 kg. 

### Viper

Toto rýchle superšportové kupé sa vyrába od roku 1989 (uvedené sú údaje o modeli z roku 2007). Viper je pravdepodobne najznámejší model značky Dodge, dosahuje maximálnu rýchlosť až 306 km/h a akceleráciu z 0 na 100 km/h len za 4 sekundy. Poháňa ho motor V10 s rozvodom OHV a objemom 8,4 l. Výkon 447 kW pri 6 100 ot./min. krútiaci moment 759 Nm pri 5 000 ot./min. Má 6-stupňovú manuálnu prevodovku s náhonom na zadnú nápravu. Rozmery: 4 460 x 1 910 x 1 209 mm, rázvor náprav 2 510 mm, rozchod vpredu 1 565 mm, rozchod vzadu 1 547 mm, hmotnosť 1 552 kg.

### Nitro

Toto 5-dverové 5-miestne americké SUV sa vyrába od roku 2007. Vpredu má umiestnený motor V6 12V s objemom 4 l a rozvodom SOHC. Výkon dosahuje 191 kW pri 6 000 ot./min. krútiaci moment 360 Nm pri 4 000 ot./min. Prevodovka je automatická 5-stupňová s pohonom zadných kolies. Z nuly na 100 km/h zrýchli za 8,5 s, maximálnu rýchlosť dosiahne pri 202 km/h. Rozmery: 4 585 x 1 857 x 1 773 mm, rázvor náprav 2 764 mm, Rozchod 1 549 mm vpredu i vzadu, hmotnosť 1 875 kg.

### Avenger

4-dverový 5-miestny sedan, vyrába sa od roku 1995 (údaje o modeli 2007). Vpredu umiestnený motor je radový 4-valec so štyrmi ventilmi na valec a rozvodom DOHC. Výkon dosahuje 114 kW pri 6 300 ot./min. krútiaci moment má hodnotu 190 Nm pri 5 100 ot./min. Prevodovka je manuálna 5-stupňová s náhonom na prednú nápravu. Rozmery: 4 849 x 1 842 x 1 496 mm, rázvor náprav 2 765 mm, rozchod kolies 1 570 mm, hmotnosť 1 480 kg.

Iné projekty
------------

Commons
* Spolupracuj na Commons Commons ponúka multimediálne súbory na tému **Dodge**

Externé odkazy
--------------

* (stránka, z ktorej čiastočne čerpal tento článok)
*